ការសម្ភាសរបស់បងស្រី យឹម គន្ធា

ក៖ អ្នកសម្ភាសឈ្មោះថា ជាង ស៊ីអ៊ាវ

ខ៖ អ្នកអោយគេសម្ភាសឈ្មោះថា យឹម គន្ធា៕

ការសង្ខេបប្រវត្តិរបស់បងស្រី យឹម គន្ធា

បងស្រី យឹម គន្ធា មានភេទស្រី មានទីលំនៅបច្ចុប្បន្ននៅភូមិបឹងស្នាយ ឃុំបឹងស្នាយ ស្រុកកំពង់ចាម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនបងដែរបានអោយខ្ញុំសម្ភាសបងទាក់ទងពីប្រវត្តិរបស់បង ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយអោយពួកគាត់ បានស្គាល់ហ្នឹងបានដឹងពីប្រវត្តិឪពុកម្ដាយចឹងសំរាប់បងយល់ព្រមដើម្បីអោយខ្ញុំសម្ភាសបងទាក់ទងពីប្រវត្តិរបស់បងដើម្បីដាក់ទៅក្នុងវេបសាយសាលាទេបង?

ខ៖ ចា៎!

ក៖ បាទចឹងសំរាប់ខ្ញុំជាអ្នកសម្ភាសបងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសបងគឺនៅថ្ងៃទី២៧ ខែ១ ឆ្នាំ២០១៩ហើយការសម្ភាសទាំងអស់នេះគឺធ្វើឡើងនៅភូមិបឹងស្នាយ ឃុំបឹងស្នាយ ស្រុកកំពង់ចាម ខេត្តកំពង់ចាមចឹងសំរាប់បងឈ្មោះម្ដងទៀតឈ្មោះអីគេបង?

ខ៖ យឹម គន្ធា។

ក៖ មានឈ្មោះហៅក្រៅទេបង?

ខ៖ គន្ធា។

ក៖ ចុះកាលនៅក្មេងក៏ហៅប៉ុណ្ណឹងដែរណេះបង?

ខ៖ ចា៎ប៉ុណ្ណឹង។

ក៖ បាទបងចុះបងកើតនៅណាបង?

ខ៖ ខ្ញុំកើតនៅអើភូមិព្រែកក្ដាម។

ក៖ ព្រែកក្ដាម?

ខ៖ ចា៎!

ក៖ នៅណាវិញបង...?

ខ៖ នៅ...!

ក៖ ខាងឧដ្តុងមែនបង?

ខ៖ ហ្នឹងហើយ!

ក៖ អូ៎បងភូមិអីគេឃុំអីគេបង?

ខ៖ ខ្ញុំមិនចាំដែរគ្រូអើខ្ញុំចេញពីតូចចេញមកតាំងពីតូចម៉េច។

ក៖ អូ៎..!

ខ៖ ចា៎!

ក៖ យើងមកនៅហ្នឹងរហូតមក?

ខ៖ ហ្នឹងហើយ..!

ក៖ រឺក៏នៅណាសិន?

ខ៖ ចេញពីព្រែកក្ដាមមកនៅបាធាយ។

ក៖ អូ៎!

ខ៖ ដល់ពេលមានប្ដីមានអីទៅបានមកនៅហ្នឹង។

ក៖ អូ៎ប៉ុន្តែប្ដីបងអ្នកនៅណាទៅបង?

ខ៖ ប្ដីខ្ញុំអ្នកនៅព្រៃវែង។

ក៖ អូ៎ចឹងដល់ពេលបងនៅបាននៅជាមួយប្ដីបងហើយបងរត់មកនៅហ្នឹងម៉ង?

ខ៖ ចា៎!

ក៖ អូ៎បាទបងចុះសំរាប់បងមានបងប្អូនបង្កើតចំនួនប៉ុន្មាននាក់ទៅបង?

ខ៖ ចំនួនបីនាក់។

ក៖ ចុះបងជាកូនទីប៉ុន្មាន?

ខ៖ កូនទីមួយអូ៎កូនទីបី។

ក៖ អូ៎ចឹងមានន័យថាបងរបស់បងគាត់ស្រីប៉ុន្មានប្រុសប៉ុន្មានបង?

ខ៖ ស្រីប្រុសបីស្រីខ្ញុំមួយ។

ក៖ អូ៎ចុះគាត់ឈ្មោះអីគេបងបងប្រុស?

ខ៖ ឈ្មោះអើយឹម ជាប ហើយហ្នឹងយឹមពុម្ព។

ក៖ អូ៎ចុះឥឡូវពួកគាត់មានគ្រួសារអស់ហើយណេះបង?

ខ៖ គាត់មានគ្រួសារអស់ហើយ។

ក៖ ចុះបងប្រុសធំរបស់បងគាត់ធ្វើអីគេហើយគាត់នៅណាទៅបង?

ខ៖ គាត់ធ្វើការរោងចក្រស្រូវនៅអ៊ីព្រែកក្ដាមហោសដែរ។

ក៖ អូ៎ជាមួយគ្រួសារគាត់ហោស?

ខ៖ ចា៎!

ក៖ គាត់មានកូនប៉ុន្មាននាក់ហើយបង?

ខ៖ មានកូនពីរនាក់។

ក៖ អូ៎ប៉ុន្តែកូនគាត់ធំៗហើយណេះបង?

ខ៖ កូនគាត់ការអស់ហើយ។

ក៖ អូ៎ចុះបងប្រុសបន្ទាប់បង?

ខ៖ បងទីពីរនៅបាធាយ។

ក៖ អូ៎គាត់ធ្វើអីគេនៅណុង?

ខ៖ គាត់ធ្វើការអើរោងចក្រដែរពីរនាក់ប្ដីប្រពន្ធ។

ក៖ អូ៎សុំកៀកបន្តិចចុះអើដូចជាបងមានធ្លាប់មានអនុស្សាវរីយ៍អីជាមួយពួកគាត់អត់កាលនៅជាមួយគា្នហាសបង?

ខ៖ មានកាលនៅតូចៗខ្ញុំពិបាកវេទនាណាស់ជាមួយបងប្អូនខ្ញុំ។

ក៖ បងអាចសុំនិយាយអោយលឺតិចបានទេបង?

ខ៖ កាលនៅតូចៗវេទនាណាស់ជាមួយបងប្អូនខ្ញុំ។

ក៖ អូ៎ធ្លាប់ធ្វើអីគេខ្លះជាមួយគា្នទៅ?

ខ៖ អើកាលនៅតូចៗគ្មានអីរកទេគ្រូអើយកាប់កំប្លោកលក់។

ក៖ កាប់កំប្លោកហោស?

ខ៖ ចា៎សកកំប្លោកលក់ដើរលក់តាមផ្សារតាមអី។

ក៖ បាទបងចុះសំរាប់អាហ្នឹងគ្រាន់យើងយកមកដោះដូរជីវិតរបស់យើងទេ?

ខ៖ ចា៎!

ក៖ ណេះបងណេះអូ៎ចុះឪពុកម្ដាយយើងវិញបង?

ខ៖ ឪពុកម្ដាយស្លាប់អស់ហើយស្លាប់តាំងពីនៅតូចៗ។

ក៖ អូ៎ប៉ុន្តែឪពុកឈ្មោះអីគេបង?

ខ៖ ឪពុកឈ្មោះអើលីម។

ក៖ ឈ្មោះអីគេលីមទៅបងត្រកូលគាត់?

ខ៖ ត្រកូលគាត់ឈុំអើយឹម លីម។

ក៖ យឹម លីម?

ខ៖ ចា៎!

ក៖ ចុះអើម្ដាយបង?

ខ៖ ម្ដាយឈ្មោះនី។

ក៖ ឈ្មោះអីគេត្រកូលបង?

ខ៖ នីអើឈុំនី។

ក៖ ឈុំ នី?

ខ៖ ចា៎!

ក៖ ចុះអើឪពុកម្ដាយរបស់បងឥឡូវគាត់ស្លាប់អស់ហើយណេះបង?

ខ៖ គាត់ស្លាប់អស់ហើយស្លាប់តាំងពីតូចៗតាំងនៅជាមួយជីដូនខ្ញុំ។

ក៖ គាត់ស្លាប់នៅពេលណាបងប៉ុលពតមែន?

ខ៖ ស្លាប់តាំងពីអើម្ដាយជំនាន់ប៉ុលពតឪពុកទើបស្លាប់បានប៉ុន្មានអើប្រហែលជាប្រាំឆ្នាំ។

ក៖ អូ៎!

ខ៖ កាលគាត់មានប្រពន្ធចុងគាត់ដែរគិតគូរខ្ញុំទេ។

ក៖ អូ៎...!

ខ៖ គាត់បោះបង់ខ្ញុំចោលរហូតបីនាក់បងប្អូន។

ក៖ ប៉ុន្តែចង់និយាយថាឪពុកគាត់អត់ទាន់ស្លាប់ទេគ្រាន់គាត់មានប្រពន្ធចុង?

ខ៖ គាត់ស្លាប់ហើយគាត់មានប្រពន្ធចុងគាត់ស្លាប់ហើយ។

ក៖ អូ៎...!

ខ៖ ស្លាប់រយះពេលប្រាំឆ្នាំ។

ក៖ ដូចថានៅពេលម្ដាយបងស្លាប់ហើយគាត់យកប្រពន្ធចុង?

ខ៖ ចា៎!

ក៖ រឺមួយក៏ម៉េច...?

ខ៖ ពេលថាម្ដាយខ្ញុំនៅរស់ក៏គាត់យកប្រពន្ធចុងដែរ។

ក៖ អូ៎ចឹងមានន័យថាពួកគាត់នៅបែកគា្នហើយហោស?

ខ៖ ហ្នឹងហើយនៅបែកគា្ន។

ក៖ ចឹងបងនៅជាមួយម្ដាយបងតាំងពីប៉ុណ្ណាទៅ?

ខ៖ ខ្ញុំមិនបាននៅជាមួយម្ដាយខ្ញុំបង្កើតបាតជើងធំបានបីខែម្ដាយស្លាប់ចោល។

ក៖ អូ៎..!

ខ៖ ម្ដាយស្លាប់ចោលនៅជាមួយជីដូន។

ក៖ បាទបងចឹងបងអត់ដឹងថាឪពុកបងទៅចោលបងតាំងពីកាលទេណេះបងណេះ?

ខ៖ អត់ដឹង!

ក៖ ប៉ុន្តែ...?

ខ៖ បោះបង់ចោលតាំងពីពួកខ្ញុំនៅតូចៗម៉េស។

ក៖ ប៉ុន្តែម៉េចបានបងដឹងថាឪពុកបងទៅចោលយើងទៅបង?

ខ៖ ជីដូននិយាយប្រាប់ដល់ហើយខ្ញុំបានប្រហែលរយះពេលបានដប់ឆ្នាំបានឪពុកខ្ញុំមកខ្ញុំវិញមករកពួកខ្ញុំវិញ។

ក៖ អូ៎...!

ខ៖ មករកពួកខ្ញុំថាសុំបងអាទីមួយថាអញ់យកប្អូនទៅនៅជាមួយហើយ បងថាទេដាច់ខាតក៏ខ្ញុំមិនអោយយកទៅដែរព្រោះតាំងពីតូចៗឪឯងអត់មានថែរក្សាពួកខ្ញុំទេ។

ក៖ បាទ!

ខ៖ ឪឯងទៅចោលខ្ញុំទាំងអស់ទុកអោយខ្ញុំបីនាក់បងប្អូនរសាត់សែងត្រែងជាមួយជីដូនបងខ្ញុំមិនអោយខ្ញុំទៅទេ។

ក៖ អូ៎...!

ខ៖ ក៏ដាច់ខ្សែរយះពីពេលណុងមកគាត់លែងរវីរវល់ពួកខ្ញុំទាំងអស់។

ក៖ អូ៎បាទបង...!

ខ៖ ខ្ញុំរាល់ថ្ងៃរស់ដោយសារជីដូនចិញ្ចឹម។

ក៖ បាទចុះបងគិតថាឥឡូវជីដូនរបស់បង?

ខ៖ ជីដូនក៏ស្លាប់ដែរស្លាប់អស់ហើយ។

ក៖ ជីតាក៏ស្លាប់ដែរណេះបងណេះ?

ខ៖​ ចា៎!

ក៖ អូ៎ចុះចឹងបងអត់ដឹងថាឪពុករបស់បងគាត់ធ្វើអីគេសំរាប់ចិញ្ចឹមប្រពន្ធចិញ្ចឹមអីបងអត់ដឹងទេ?

ខ៖ អត់ដឹង!

ក៖ កាលពីមុនហាស?

ខ៖ ចា៎អត់ដឹងទេ!

ក៖ ដោយសារតែជីដូនអត់បាននិយាយទេណេះ?

ខ៖ ចា៎ពីមុនកាលខ្ញុំនៅតូចៗគាត់ធ្វើការសាឡាងនៅព្រែកក្ដាមហ្នឹងហាសរត់សាឡាង។

ក៖ បាទ!

ខ៖ ចា៎រត់សាឡាងនៅពេលហើយរយះពេលគាត់មានប្រពន្ធចុងគាត់លែងរវីរវល់ពួកខ្ញុំយកខ្ញុំទៅមើលទៅដែគាត់ដដែលទៅប៉ះពាល់អីពួគខ្ញុំទេនៅតែជាមួយជីដូន.

ក៖ អូ៎!

ខ៖ ចា៎នៅជាមួយជីដូនរហូតណេះរហូតមិនឆ្ងាយពីគា្នទេឆ្លងទឹកទៅវិញទៅមកចឹងទេ។

ក៖ បាទ!

ខ៖ តែគាត់អត់មានរវីរវល់ហ្នឹងពួកខ្ញុំទេពេលដែរខ្ញុំធំៗហើយបានខ្ញុំនឹកឃើញថាពួកខ្ញុំធំៗហើយប្រិងយកទៅចិញ្ចឹមដល់ហើយបងខ្ញុំអាទីមួយថាអត់អោយយកទៅទេបើពុកឯងចេះយកទៅយកតាំងពីតូចៗបាត់ហើយមែនពុកឯងទុកចោលដូចកូនអនាថាទេតាំងពីណុងមកគាត់លែងរវីរវល់ហ្នឹងពួកខ្ញុំអស់។

ក៖ តែគ្រាន់ដឹងថាអើយាយរបស់បងថាអើជីដូនរបស់បងប្រាប់បងថាគាត់ស្លាប់ពេលណាៗ?

ខ៖ ម្ដាយខ្ញុំស្លាប់តាំងពីខ្ញុំបាតជើងក្រហមរងាលម៉េសតាំងពីខ្ញុំអាយុបីខែ។

ក៖ ប៉ុន្តែជីដូនរបស់បងប្រាប់ថាឪពុករបស់បងស្លាប់ពេលណាៗគាត់ប្រាប់ណេះបងណេះ?

ខ៖ រឿងឪពុកខ្ញុំស្លាប់ជីដូនខ្ញុំអត់ដឹងទេអត់ដឹងថាគាត់ស្លាប់ទេតែខ្ញុំដឹងរហៀងៗពីបងប្អូនខ្ញុំមកថាឪពុកស្លាប់ហើយ។

ក៖ អូ៎!

ខ៖ ហើយខ្ញុំក៏មិនបានទៅអើពើអីជាមួយគាត់ដែរព្រោះគាត់ចិត្តដាច់ពីពួកខ្ញុំណាស់។

ក៖ បាទបង!

ខ៖ ចិត្តដាច់ពីពួកខ្ញុំណាស់ខ្ញុំអត់អើពើជាមួយគាត់ទេ។

ក៖ អូ៎!

ខ៖ ព្រោះគាត់មិនអើពើជាមួយពួកខ្ញុំតាំងពីតូចបាតជើងក្រហមរងាល។

ក៖ បាទបងចុះសំរាប់ម្ដាយរបស់បងបងមានដឹងថាកាលពីគាត់អើគាត់ធ្វើអីគេសំរាប់ចិញ្ចឹមកូនចៅបងគាត់មានប្រាប់អត់?

​ខ៖ អើគ្រូអើយកាលពីតូចដូចតែខ្ញុំបងខ្ញុំចឹងដើរកាប់កំប្លោកលក់ហ្នឹងពេលព្រឹកចឹងទៅកាបហាសអោយកូននៅជាមួយម្ដាយទៅកាប់កំប្លោកកាលណុងគ្មានទេទូកត្នោតយើងហ្នឹងចេះចេវកំប្លោកណាវែងៗទៅកាប់ទៅបើអត់ទូកត្នោតទេទៅកាប់កំប្លោកៗហ្នឹងធ្វើជាក្បូន។

ក៖ បាទបង!

ខ៖ ដើម្បីចេវទៅរកកំប្លោកវែងៗកាប់ល្ងាចម៉ោងបួនទៅដល់ម៉ែកូនអូសរទេះមួយទៅដាក់កំប្លោកយកមកល្ងាចឡើងយប់ចឹងនាំម៉ែកូនឆូតៗដាក់ហាលតាមថ្នល់យើងហាស។

ក៖ បាទបង!

ខ៖ ដល់ពេលហើយចឹងកូនងងុយដេកអោយកូនដេកទៅម្ដាយនៅឆូតម្នាក់ឯងចឹងទៅដាក់ហាលពេលណាដែរវាក្រៀមវាស្រពោនហ្នឹងអាចលក់បានយកទៅលក់យកទៅលក់ដោះស្រាយជីវភាពអង្ករទឹកត្រីកូនចៅហ្នឹងទៅ។

ក៖ អូ៎មួយហ្នឹងគ្រាន់អើការចិញ្ចឹមគាត់គឺគាត់រកស៊ីចឹងណេះបង?

ខ៖ ចា៎!

ក៖ អូ៎ប៉ុន្តែជាទូទៅអើនៅពេលដែរម្ដាយរបស់បងអីហ្នឹងកូនចៅអីគាត់ទៅរកស៊ីចឹងទៅដូចជាចំណូលមួយថ្ងៃយើងបានប៉ុន្មានដើម្បីចូលផ្ទះដើម្បីចិញ្ចឹមកូនចៅអីចឹង?

ខ៖ កាលហ្នឹងពូអើយខ្ញុំមិនដឹងដែរកាលណុងគេចាយអាលុយពីដើមហ្នឹងហាស។

ក៖ បាទ!

ខ៖ ចា៎មួយថ្ងៃចឹងទៅបានរយះពេលមួយម៉ឺនរឺក៏ពីរម៉ឺនអីចឹងទៅហ្នឹងហើយយកមកចិញ្ចឹមជីវភាពកូនចៅហ្នឹងទៅទិញទឹកត្រីទិញអង្កររកមួយថ្ងៃស៊ីមួយថ្ងៃៗទេ។

ក៖ បាទបង!

ខ៖ ម្ដាយជីដូនខ្ញុំនោះ។

ក៖ អូ៎!

ខ៖ ដល់ពេលហើយម្ដាយខ្ញុំនោះក៏គាត់ស្លាប់ជិតាក៏គាត់ស្លាប់គ្មានពីណាទីពឹងជាមួយ។

ក៖ បាទបង!

ខ៖ ដល់ចឹងហើយជីដូននោះក៏ដាច់ចិត្តលក់ផ្ទះលក់ដីនៅអ៊ីប្រែកក្ដាមនោះទៅមកនៅបាធាយ។

ក៖ បាទ!

ខ៖ ជាមួយបងប្អូនជីដូនមួយគាត់ហ្នឹងយាយគាត់ចិញ្ចឹមពីតូចចឹង។

ក៖ បាទបង!

ខ៖ រួចដល់ពេលហើយមកនៅហ្នឹងគេអោយដីគេអោយដីមួយកន្លែងអោយដូចមិនអោយយើងដាច់អោយយើងទៅមើលថែចឹងទៅសងផ្ទះសង់អីនៅហ្នឹងទៅ។

ក៖ បាទបង!

ខ៖ អើដល់ពេលហើយពួកខ្ញុំបងប្អូនទៅនៅចឹងទៅក៏អ៊ុំហ្នឹងគាត់យកបងទៅនៅជាមួយពីរនាក់ទុកខ្ញុំនៅជាមួយជីដូនហើយហ្នឹងមា។

ក៖ បាទបង!

ខ៖ ហើយដល់ពេលគេត្រូវការលក់ដីហ្នឹងគេអោយមាសមួយជីនាំមាក្មួយហ្នឹងទៅទិញដីមួយកន្លែងនៅទៀត។

ក៖ អូ៎...!

ខ៖ ចា៎!

ក៖ ប៉ុណ្ណឹងណេះបងណេះ?

ខ៖ ចា៎!

ក៖ អូ៎ចឹងបងអត់ធ្លាប់មានអនុស្សាវរីយ៍អីជាមួយឪពុកម្ដាយដោយសារបងអត់ទាន់ពួកគាត់ទេណេះបងណេះ?

ខ៖ ចា៎អត់ទាន់ពួកគាត់ទេម្ដាយក៏មិនទាន់ឪពុកទាន់គាត់អត់មាន។

ក៖​ ខ្វាយខ្វល់ពីយើង?

ខ៖ ខ្វាយខ្វល់ពីយើងទេបើគាត់ខ្វាយខ្វល់ពីយើងក៏យើងស្រណោះស្រណោកគាត់ដែរតែគាត់អត់មានសោះ។

ក៖ បាទ!

ខ៖ គាត់ដឹងតែចិញ្ចឹមកូនចុងគាត់ចឹងកូនបង្កើតទៅណាទៅទៅ។

ក៖ អូ៎..!

ខ៖ គាត់អត់រវល់ទេ។

ក៖ ចុះបងគិតថាសំរាប់យាយតាខាងឪពុកបងស្គាល់ឈ្មោះគាត់ទេបង?

ខ៖ អត់ស្គាល់សោះអត់ដែរណាមួយអត់ដែរឃើញមុខតែម៉ងអត់ឃើញមុខ។

ក៖ ចុះបងនៅនៅជាមួយយាយតាខាងម្ដាយហោសបង?

ខ៖ ខាងម្ដាយទេ។

ក៖ ចុះយាយតាខាងម្ដាយគាត់ឈ្មោះអីគេបង?

ខ៖ គាត់ឈ្មោះឈុំហើយយាយឈ្មោះអ៊ី។

ក៖ អូ៎បាទ!

ខ៖ ចា៎!

ក៖ ចុះបងគិតថាអើចឹងបងមានអនុស្សាវរីយ៍អីជាមួយយាយតាកាលបងនៅជាមួយពួកគាត់ទេបង?

ខ៖ ខ្ញុំមានអនុស្សាវរីយ៍ជាមួយយាយតា។

ក៖ ច្រើនណេះបង...?

ខ៖ ចា៎!

ក៖ បងអាចរៀបរាប់បានថាអ្វីដែរបងអាចចាំជាមួយយាយដែរអត់ភ្លេចហាសនៅពេលដែរយើងនៅជាមួយពួកគាត់ហាសបង?

ខ៖ ចា៎ខ្ញុំកាលនៅតូចៗខ្ញុំនៅជាដូនខ្ញុំជីតាខ្ញុំអោយតែគាត់មកពីធ្វើការប្រលែងលេងជាមួយចៅដល់តែពេលចៅធំហើយតាំងគាត់មានរោគជំងឺលើសឈាម អោយតែមកប្រលែងលេងជាមួយចៅជាយាយហ្នឹងហើយអោយតែពេលទៅលក់កំប្លោកម្ដងៗជីដូនយាយជីដូនជូនចៅទៅលក់ជាមួយអូ៎មកដល់ផ្ទះចឹងអើនាំគា្នសប្បាយហាសជាមួយយាយតាដល់ថ្ងៃគាត់ស្លាប់នេះខ្ញុំហ្នឹងយាយក៏មិនដឹងថាគាត់ហ្នឹងដួលដែរគាត់ដេកសំរានលើអង្រឹងហើយខ្ញុំហ្នឹងយាយសំរានក្រោមអង្រឹងគាត់ដល់តែពេលហើយជាមួយយាយចៅដេកក្រោមអត់ដឹងថាគាត់ដួលពីកាលទេហើយក៏អត់មានដឹងថាគាត់ហ្នឹងជំងឺលើសឈាមដែរក៏គាត់មិនដែរប្រាប់ដែរជីតាខ្ញុំហ្នឹងដល់ពេលដែរបងប្អូនអ្នកជិតខាងគាត់ឃ្លានផ្លែប៉ោមអោយក្មួយគាត់នៅជិតផ្ទះហ្នឹងឯងទៅទិញផ្លែប៉ោមអញ់មួយគីឡូមកអញ់ឃ្លានណាស់ថ្ងៃហ្នឹងហើយគាត់ហ្នឹងក៏ដើរតាំងៗទៅយកផ្លែប៉ោមក៏ដួលពាក់កណ្ដាលផ្លូវហ្នឹងដួលពាក់កណ្ដាលផ្លូវក៏គាត់ដាច់ខ្យល់ទៅហើយខ្ញុំនិយាយនាំគា្នយំសោកចឹងទៅ។

ក៖ អូ៎បង!

ខ៖ ចា៎ខ្ញុំយំសោកដោយសារគាត់ស្រណោះគាត់គាត់នៅពីតួចរកស៊ីតែចិញ្ចឹមបងប្អូនខ្ញុំទេ។

ក៖ បាទបង!

ខ៖ ដល់ពេលដាច់ពីគាត់មួយគ្មានពីណារកស៊ីចិញ្ចឹមទេ។

ក៖ អូ៎ពេលណុងពួកបងរកស៊ីចិញ្ចឹមខ្លួនឯងហើយណេះបងណេះ?

ខ៖ ចា៎ពេលណុងបីនាក់យាយចៅរកស៊ីចិញ្ចឹមខ្លួនឯង។

ក៖ ប៉ុន្តែពេលហ្នឹងពេលដែរយាយគាត់ស្លាប់ហ្នឹងអើបីនាក់បងប្អូនបងអាយុប៉ុន្មានទៅបង?

ខ៖ ខ្ញុំកាលយាយទើបស្លាប់ប្រហែលឆ្នាំហ្នឹងទេយាយហោស។

ក៖ អូ៎...!

ខ៖ ពួកគាត់កាលខ្ញុំនៅលីវៗគាត់នៅជាមួយដល់ពេលហើយខ្ញុំមានប្ដីមានប្រពន្ធទៅនៅជាមួយកូននៅជាមួយកូនប្រុសគាត់មួយ គាត់នៅកូនប្រុសគាត់មួយដល់ហើយខ្ញុំពួកខ្ញុំក៏ឧស្សាហ៍ទៅលេងគាត់ដែរ។

ក៖ អូ៎ចឹងមានន័យថាម្ដាយរបស់បងគាត់មានបងប្អូនប៉ុន្មាននាក់ទៅបង?

ខ៖ មានបងប្អូនបីនាក់។

ក៖ បីនាក់ដែរ?

ខ៖ ចា៎ប្រុសមួយស្រីពីរ។

ក៖ អូ៎ប៉ុន្តែគាត់យាយនៅនៅជាមួយកូនទីប៉ុន្មានទៅ?

ខ៖ កូនទីបី។

ក៖ កូនពៅគេដែរហោស?

ខ៖ កូនពៅគេដែរ។

ក៖ អូ៎ចុះបងគិតថាសំរាប់ដូចជាយាយខាងម្ដាយហ្នឹងគាត់អ្នកស្រុកនៅណាបង?

ខ៖ នៅព្រែកក្ដាមហ្នឹងតែម៉ងយាយតាហ្នឹង។

ក៖ អូ៎បាទ!

ខ៖ គាត់នៅស្រុកកំណើតគាត់នៅតែហ្នឹងម៉ងចឹង។

ក៖ បាទបងចុះបងគិតថាបងមករស់នៅកំពង់ចាមហ្នឹងយូរនៅបង?

ខ៖ យូរហើយប្រហែលម៉្ភៃឆ្នាំជាងហើយ។

ក៖ ម៉្ភៃឆ្នាំចឹងបង?

ខ៖​ ចា៎!

ក៖ អើបងនៅហ្នឹងម៉ងបងណេះ?

ខ៖ ចា៎នៅហ្នឹងម៉ង។

ក៖ ពីមុនបងនៅហ្នឹងបងនៅណានៅព្រែកក្ដាមរឺក៏...?

ខ៖ នៅ...!

ក៖ នៅព្រៃវែង...?

ខ៖ នៅបាធាយ។

ក៖ នោបាធាយសិនហោស?

ខ៖ ចា៎នៅបាធាយសិនដល់ពេលហើយនៅណុងក៏មិនបានទេពូហើយដើរស្ទូងដើរដកគេមួយថ្ងៃស៊ីមួយថ្ងៃៗមុនហ្នឹងយើងដើរស្ទូងគេយើងយកស្រូវគេមួយល្អីមកធ្វើជំនួសគេបីថ្ងៃធ្វើសងគេបីថ្ងៃ។

ក៖ អូ៎..!

ខ៖ ទៅវិញចា៎ដល់ហើយរកស៊ីទៅវាមិនកាកកបរកអីក៏វាមិនទៅមុខរកអីក៏វាមិនទៅមុខរកត្រីរកខ្សៃហ្នឹងគេយកលុយមកយកត្រីរកខ្សៃទៅដល់គេចាប់អាត្រីអាខ្សៃហ្នឹងទៀតអស់ទៀត។

ក៖ អូ៎!

ខ៖ ដឹងមិនដឹងរកស្អីបានទៅស៊ីឈ្នួលច្រូតគេស៊ីឈ្នួលស្ទូងគេមុនហ្នឹងយករបស់គេមួយថ្ងៃស៊ីមួយពេលធ្វើអោយគេប្រាំថ្ងៃរឺក៏ប្រាំមួយថ្ងៃសងគេវិញ។

ក៖ អូ៎បាទបង!

ខ៖ អើដល់ពេលហើយសំរេចចិត្តពីរនាក់ប្ដីប្រពន្ធបងប្អូនអានេះគេបបួលគេថាអាជឿនអើយទៅនៅកំពង់ចាមទៅណុងរកស្រួលជាងហ្នឹងទៅនៅណុងទៅអាអើយក៏នាំគា្នដាច់ចិត្តមកចោលជីដូនទុកអោយជីដូននៅជាមួយលោកពុកពូនៅអីព្រែកក្ដារអូ៎បាធាយហ្នឹងទៅ។

ក៖ បាទបង!

ខ៖ ដាច់ចិត្តមករកនេះជាមួយប្រពន្ធកូនទៅ ដល់នេះបានកាកកបផ្ញើរលុយអោយគាត់ខ្លះៗទៅ។

ក៖ ពេលយើងមកកំពង់ចាមមុនដំបូងយើងរកអីគេទៅបង?

ខ៖ មកកំពង់ចាមដំបូងដើររើសអេតចាយហ្នឹងពូកាលណុងគ្មានរបកចឹងទេនាំគា្នដើរជិះកង់ដើររើសជួនកាលស្ពាយប៉េដើររើសយកមួយថ្ងៃស៊ីមួយថ្ងៃរកមួយថ្ងៃស៊ីមួយថ្ងៃចឹងទេ។

ក៖ អូ៎បាទបង!

ខ៖ តែរកហ្នឹងវាៗស្រួលដូចយើងព្រែកអើបាធាយហាស។

ក៖ បាទបង!

ខ៖ យើងអត់យកគេមុននេះយើងគ្រាន់ធាក់កង់ទៅធាក់តែមួយជើងយើងអាចហូបបានដងចឹងហាស។

ក៖ បួនប្រាំពាន់បីបួនពាន់អីចឹងទៅ?

ខ៖ ហ្នឹងហើយវាគ្រាន់បានរកស៊ីធូធារជាងនៅនោះ។

ក៖ នៅនោះយើងអត់មានអីដើម្បីរកមែន?

ខ៖ ហ្នឹងអត់មានតែដីមួយធ្លីប្រាំមួយកន្ទុយក៏គ្មានដែរ។

ក៖ អូ៎បាទ!

ខ៖​ គ្មានទេ!

ក៖ ចុះចឹងសំរាប់បងគិតថាបងអត់មានបងប្អូនណាដែរទៅនៅខេត្តផ្សេងអត់មានហោស?

ខ៖ អត់មានទេ។

ក៖ ចឹងមានតែនៅកំពង់ចាមហ្នឹងទេ?

ខ៖ ចា៎មានតែនៅកំពង់ចាមហ្នឹងទេគ្មានបងប្អូននៅខេត្តផ្សេងៗគា្នអត់មានទេ។

ក៖ ចុះបងៗរបស់បងឥឡូវគាត់នៅណាទៅ?

ខ៖ បងៗរបស់ខ្ញុំគេនៅអ៊ីមួយនៅភ្នំពេញមួយនៅបាធាយហ្នឹង។

ក៖ អូ៎ចុះអ្នកនៅភ្នំពេញគាត់ធ្វើអីគេបង?

ខ៖ អ្នកនៅភ្នំពេញគាត់ធ្វើការខាងរោងចក្រស្រូវ។

ក៖ អូ៎!

ខ៖ កម្មករគេដែរ...!

ក៖ បាទ!

ខ៖ ចឹង..!

ក៖ ជាមួយគ្រួសារគាត់?

ខ៖​ជាមួយគ្រួសារគាត់ទៅ។

ក៖ ចុះអ្នកនៅបាធាយ?

ខ៖ អ្នកនៅបាធាយគេធ្វើការរោងចក្រប្ដីគេធ្វើការរោងចក្រប្រពន្ធគេនៅផ្ទះចឹងទៅណាស់គេនៅចិញ្ចឹមមាន់ ចិញ្ចឹមទានៅផ្ទះ។

ក៖ អូ៎បាទបងចុះបងគិតថាស្វាមីរបស់បងឈ្មោះអីគេបង?

ខ៖ ចន ជឿន។

ក៖ ចុះគាត់ធ្វើអីគេទៅបង?

ខ៖ គាត់ធ្វើទាហ៊ានឥឡូវពីមុនគាត់ធ្វើអនាម័យហ្នឹងដែរដល់ពេលហើយមើលទៅគាត់វាពិបាកវេទនាពេកកាលណុងគេរើសទាហ៊ានរើសទាហ៊ានស័្មគ្រចិត្តហាស។

ក៖ បាទ!

ខ៖ ក៏គាត់ស្ម័គ្រចិត្តចូលធ្វើទាហ៊ានទៅទាល់ធ្វើទាហ៊ានរយះពេលអើដប់ប្រាំឆ្នាំហើយ។

ក៖ ដល់ពេលឥឡូវគាត់បានទាហ៊ានពេញសិទ្ធិហើយណេះ?

ខ៖ ចា៎ទាហ៊ានពេញសិទ្ធិហើយឥឡូវ។

ក៖ អូ៎ចុះសំរាប់បងមានកូនប៉ុន្មាននាក់បង?

ខ៖ កូនបួននាក់។

ក៖ បួននាក់ណេះបងណេះ?

ខ៖ ចា៎!

ក៖ ចុះគិតថាបងរៀបអាពាហ៍ពិពាហ៍ហ្នឹងអស់រយះពេលប៉ុន្មានឆ្នាំហើយបង?

ខ៖ រយះពេលដប់ប្រាំឆ្នាំ។

ក៖ ដប់ប្រាំឆ្នាំហើយណេះបង?

ខ៖ ចា៎!

ក៖ ចុះបងគិតថាអើយើងចាប់ដៃគា្នហ្នឹងដូចជាមានជាឪពុកម្ដាយអីសំរាប់ពួកគាត់រៀបចំអោយយើងរឺមួយយើងរៀបចំដោយខ្លួនឯងបងពេលហ្នឹង?

ខ៖ មានម្ដាយក្មេកខ្ញុំហើយឪពុកក្មេកខ្ញុំរៀបចំ។

ក៖ អូ៎បាទបង!

ខ៖ កាលណុងគ្មានទាំងអស់ខាងខ្ញុំក៏គ្មានខាងប្ដី...។

ក៖ ខាងគាត់ក៏អត់សូវមានដែរ?

ខ៖ ក៏អត់មានដែរហ្នឹងហើយគ្រាន់រៀបចំបន្តិចបន្តួចសែនតិចតួចទេ។

ក៖ អូ៎បាទបង!

ខ៖ ចា៎!

ក៖ ចុះយើងមានអនុស្សាវរីយ៍អីដែរយើងស្គាល់គា្នពីមុនដែរយើងធ្លាប់ស្គាល់គា្នពីមុនអត់បង?

ខ៖ ពីមុនខ្ញុំមិនដែរស្គាល់ទេប្ដីខ្ញុំហ្នឹងហោសតែគាត់មានបងប្អូនគាត់នៅបាធាយដែរណាស់។

ក៖ បាទ!

ខ៖ មីមិញនេះមីមិញហ្នឹងហាស?

ក៖ បាទ!

ខ៖ ប្អូនជីដូនមួយគាត់ទៅនៅផ្ទះជិតគ្នានៅជាមួយខ្ញុំចឹងហាស។

ក៖ អូ៎បាទ!

ខ៖ ដល់ពេលហើយទៅបងគេហ្នឹងទៅនៅជាមួយ។

ក៖ បាទ!

ខ៖ ដល់ទៅនៅជាមួយទៅក៏មីហើយហ្នឹងពូហ្នឹងគាត់ផ្សំផ្គុំគា្នទៅ។

ក៖ អូ៎...!

ខ៖ ខ្ញុំហ្នឹងគាត់មិនដែរស្គាល់មុខគា្នម៉េចទេ។

ក៖ បាទ!

ខ៖ ចា៎!

ក៖ អូ៎ល្អចុះបងគិតថាចឹងបងធ្លាប់បានរៀនពីមុនទេបង?

ខ៖ ខ្ញុំរៀនបានថ្នាក់ទីបីដែរពីគ្រូអើយ។

ក៖ រៀននៅណា...?

ខ៖ នៅបាធាយ!

ក៖ អូ៎ពេលហ្នឹងយើងនៅជាមួយយាយហើយណេះបងណេះ?

ខ៖ នៅជាមួយយាយ។

ក៖ អូ៎បាទចុះប៉ុន្តែភាសាផ្សេងយើងអត់បានរៀនទេ?

ខ៖ ចា៎អត់មានបានរៀនទេបានតែរៀនថ្នាក់ទីបីហ្នឹងហើយយាយក៏ចេះតែអើឃើញខ្លួនក្រចេះតែគេបបួលគេដឹកនាំចៅទៅនេះទៅចេះតែអោយទៅនេះទៅនោះទៅនោះទៅ។

ក៖ បាទបង!

ខ៖ ទៅស៊ីឈ្នួលនៅជាមួយគេបានបីបួនខែដែរដល់ជីដូនឈឺទៅរត់មកវិញមក។

ក៖ អូ៎...!

ខ៖ អត់បានទៅនៅជាមួយគេយូរ។

ក៖ បាទចុះបងគិតថាកាលបងនៅរៀនហ្នឹងបងធ្លាប់មានមិត្តភក្តិដែរស្និទ្ធោស្នាលដែរធំធាត់មកជាមួយគា្នទេបង?

ខ៖ មានតែគេមានប្ដីមានប្រពន្ធអស់គ្រូអើយ។

ក៖ អូ៎..!

ខ៖ តែដល់គេមានប្ដីមានប្រពន្ធគេមិនដែររាប់រកយើងជាយើងអ្នកក្រទេព្រោះគេអ្នកមានហាស។

ក៖ ប៉ុន្តែកាលយើងនៅរៀនជាមួយគា្នយើងមានណេះបងណេះ?

ខ៖ ក្រខ្ញុំក្រគេមានតែចេះរាប់រកដល់ពេលឥឡូវតែមុខយើងគេមិនមើលយើងផងឥឡូវ។

ក៖ អូ៎បាទបងប៉ុន្តែបងធ្លាប់ធ្វើស្រែចំការណេះបង?

ខ៖ អត់ដែរទេដើរទៅស៊ីឈ្នួលគេរហូត។

ក៖ អូ៎ប៉ុន្តែស្រែបងធ្លាប់ធ្វើទេ?

ខ៖ ចា៎!

ក៖ ភាគច្រើននៅស្រែបងធ្វើអីគេខ្លះទៅ?

ខ៖ នៅស្រែមានធ្វើអីមានតែស្ទូងដកៗអោយគេ។

ក៖ ដកស្ទូងច្រូតកាត់ហាសណេះ?

ខ៖ ចា៎ច្រូតទៅគេជួលច្រូតៗទៅគេជួលស្ទូងៗទៅ។

ក៖ ប៉ុន្តែគេមានអោយយើងភ្ជួររាស់អីទេបង?

ខ៖ មិនដែរទេភ្ជួរខ្លួនគេរាស់ខ្លួនគេគ្រាន់តែជួលយើងទៅស្ទូង។

ក៖ ព្រុះសាបអី?

ខ៖ ព្រុះសាបគេព្រុះខ្លួនគេ។

ក៖ អូ៎បាទបងចុះបងគិតថាតាំងពីក្មេងរហូតមកដល់ឥឡូវអើជីវិតរបស់បងធ្លាប់ធ្វើអីគេខ្លះទៅធ្វើការងារអីគេខ្លះ?

ខ៖ តាំងពីក្មេងខ្ញុំមិនដែរធ្វើអីទេខ្ញុំស៊ីឈ្នួលគេដល់ពេលឥឡូវបានប្ដីខ្ញុំកាត់អស់ហើយរឿងរ៉ាវរកស៊ីហោសធ្វើសំណង់ក៏ខ្ញុំមានលីដីអើលីខ្សាច់ដាច់ទៅប៉ុន្មានជាន់ខ្ញុំមានរៀបឥដ្ឋជាមួយប្ដីក៏មាន ស៊ីឈ្នួលគេធ្វើអីក៏មានដែរឥឡូវពីមុន។

ក៖ យើងធ្វើច្រើនណេះបង?

ខ៖ ហ្នឹងហើយពីមុនមិនដែរធ្វើទេតាំងពីតូចមិនដែរថាស្អីក៏មិនដែរចេះធ្វើដែរតែស្ទូងដកក៏មិនដែរចេះដែរ។

ក៖ ចឹងបងចេះហ្នឹងចេះនៅពេលដែរបងមានគ្រួសារហើយណេះបងណេះ?

ខ៖ ចា៎ចេះដែរមានគ្រួសារហើយទេ។

ក៖ យើងចាប់ផ្ដើមធ្វើចាប់ដៃជាមួយប្ដីធ្វើទាំងអស់គា្ន?

ខ៖ ហ្នឹងហើយធ្វើទាំងអស់គា្ន។

ក៖ ដើម្បីចិញ្ចឹមកូនចៅ?

ខ៖ ដើម្បីចិញ្ចឹមកូនហ្នឹង។

ក៖ អូ៎...!

ខ៖ ដើរគ្រប់ខេត្តគ្រប់ស្រុកអស់ហើយខ្ញុំហោស។

ក៖ បាទបង!

ខ៖ អ្វីដែរចិញ្ចឹមកូនចិញ្ចឹមចៅ។

ក៖ បាទបងចុះបងគិតថាអើដូចជាជីវិតរបស់បងបងគិតថាមានការផ្លាស់ប្ដូរអីគេខ្លះទៅបង?

ខ៖ ជីវិតខ្ញុំឥឡូវផ្លាស់ប្ដូរច្រើនខ្ញុំអត់ពិបាកដូចពីមុនពីមុនខ្ញុំរកមួយថ្ងៃហូបមួយថ្ងៃណាស់។

ក៖ បាទ!

ខ៖ វេទនាណាស់ដល់ឥឡូវរៀងផ្លាស់ប្ដូរបន្តិចផ្លាស់ប្ដូរអីផ្លាស់ប្ដូររឿងប្ដីខ្ញុំក៏គាត់ធ្វើទាហ៊ានក៏គាត់មានប្រាក់ខែខ្លះៗមកអោយប្រពន្ធកូនហាស។

ក៖ បាទ!

ខ៖ កូនក៏រៀងធំៗទៅរកការងារបានធ្វើបន្តិចបន្តួចទៅគ្រាន់យើងធូរជាងពីមុនចា៎.....!

ក៖ អូ៎..!

ខ៖ ជីវភាពធូរជាងពីមុនបន្តិច។

ក៖ បាទ!

ខ៖ វាអត់វេទនាដូចពីមុនទេ។

ក៖ ចុះកូនបងរបស់បងគាត់ទៅធ្វើការងារអីគេទៅបង?

ខ៖ គាត់ទៅធ្វើអនាម័យនៅអ៊ីមេមត់ហោស។

ក៖ នៅមេមត់ហោស?

ខ៖ ហ្នឹងហើយនៅមេមត់។

ក៖ អូ៎ហេតុអីបានយើងអត់ធ្វើនៅទីរួមខេត្ត?

ខ៖ ទីរួមខេត្តហ្នឹងគេដូចគេអត់ចង់យកយើងម៉ង។

ក៖ ម៉េចចឹង...?

ខ៖ ព្រោះយើងក្មេងពេកដល់ពេលយើងទៅធ្វើទៅយើងមានពូក្មួយយើងចឹងគ្រាន់តែយើងជួយគ្នាតិចតួចៗទៅ។

ក៖ អូ៎...!

ខ៖ ដល់ពេលហ្នឹងក្មេងពេកគេអត់យកខ្លាចណាមយយហ្នឹងគេអោយតែគេឃើញក្មេងៗធ្វើការឡានស៊ីនទ្រីចឹងគេស្ដីអោយមេហើយ។

ក៖ អូ៎!

ខ៖ គេអត់អោយធ្វើ...។

ក៖ បាទ!

ខ៖ គេអត់អោយធ្វើទេក្មេងៗពេកខ្លាចគេប្ដឹងចឹងហាស។

ក៖ បាទ!

ខ៖ ចា៎ទៅដល់ណោះទៅគាត់ធ្វើយូរៗទៅពីរឆ្នាំបីឆ្នាំទៅឥឡូវកំលោះហោស។

ក៖ អូ៎..!

ខ៖ កំលោះអាចធ្វើការបានធម្មតា។

ក៖ បាទកូនប្រុសហេស?

ខ៖ ចា៎កូនប្រុស។

ក៖ អូ៎បាទបងចុះបងគិតថាអើបងមាននរណាគេមួយនៅក្នុងក្រុមគ្រួសារបងចេះលេងឧបករណ៍ភ្លេងពីមុនទេបង?

ខ៖ អត់មានទេគ្រូអើយទទេម៉ង។

ក៖ ខាងប្ដីបងក៏អត់មានដែរ?

ខ៖ ខាងប្ដីក៏អត់មានដែរ។

ក៖ ចុះ...?

ខ៖ ល្ងង់សុទ្ធម៉ង...។

ក៖ ចុះកាលបងនៅជាមួយយាយអើជីដូនបងលើកមុនផ្ទះបងបែបណាដល់ពេលឥឡូវបងមកនៅជាមួយក្រុមគ្រួសារប្ដីបងផ្ទះបែបណាបង?

ខ៖ កាលពីមុនដីផ្ទះខ្ញុំ។

ក៖ កាលបងនៅជាមួយយាយតាយាយលើកមុនហាស?

ខ៖ កាលនៅជាមួយជីដូនផ្ទះរៀងនេះដែរអើផ្ទះខ្ពស់តែគ្មានស្អីបាំងទេបាំងស្លឹកដូង។

ក៖ អូ៎...!

ខ៖ បាំងស្លឹកដូងតែដំបូងស័ង្កសីទៅបាំងជញ្ជាំងស្លឹកដូង។

ក៖ បាទដល់ពេលមកដល់ឥឡូវ?

ខ៖ ដល់ឥឡូវផ្ទះប៉ុណ្ណឹង។

ក៖ បាំងស័ង្កសី...?

ខ៖ ស័ង្កសីដំបូលស័ង្កសី។

ក៖ ហើយក្រោមឈើហាសណេះបង?

ខ៖ ក្រោមឈើតិចតួចពុកអស់ហើយឈើគ្មានទេ។

ក៖ អូ៎...!

ខ៖ ទ្រេតអស់ហើយបានផ្ទះម្ដាយបាំងទេនេះបើកុំមានផ្ទះម្ដាយហ្នឹងព្រីងទៅដល់ដីបាត់ហើយផីងបាត់ហើយ។

ក៖ ផ្ទះហ្នឹងយើងធ្វើអើយើងធ្វើដោយខ្លួនឯងហោសបង?

ខ៖ ធ្វើខ្លួនឯង។

ក៖ ដីហ្នឹងដីខ្លួនឯងដែរ?

ខ៖ អត់ទេដីសុំគេនៅ។

ក៖ អូ៎..!

ខ៖ សមាគមន៍ចិនគេនៅ។

ក៖ បាទបងបាទចុះបងគិតថាអើផ្ទះហ្នឹងនរណាគេជាអ្នកសាងសងវាប្ដីបងមែន?

ខ៖ ប្ដីខ្ញុំអ្នកសាងសង។

ក៖ ប្ដីបងចេះធ្វើផ្ទះណេះ?

ខ៖ ចា៎!

ក៖ អូ៎បាទបងចុះបងគិតថាអើជំនាញអីដែរបងចេះស្ទាត់ជំនាញបង?

ខ៖ ខ្ញុំគ្មានជំនាញអីទេនិយាយរួមអត់តែម៉ង។

ក៖ ឪពុកម្ដាយបងអត់ធ្លាប់បង្រៀនពីជំនាញអីទៅទេណេះបង?

ខ៖ អត់មានទេ។

ក៖ អូ៎ចុះបងគិតថាបងអាចប្រាប់ពីការលំបាកបងតាំងពីក្មេងរហូតមកដល់ឥឡូវបងធ្លាប់អីគេខ្លះទេបង?

ខ៖ និយាយរួមតាំងពីក្មេងខ្ញុំមិនដែរធ្វើអីតែម៉ងមិនដែរជីដូនមិនដែរអោយធ្វើអីទេ។

ក៖ បងមានការលំបាកអីគេទៅចឹងពេលណាបងចាប់ផ្ដើមលំបាកពីពេលណាមកបង?

ខ៖ លំបាកខ្ញុំចាប់ផ្ដើមលំបាកតាំងពីជីតាស្លាប់មក។

ក៖ ជីតាបងស្លាប់...?

ខ៖ ចា៎លំបាកតាំងពីជីតាស្លាប់ខ្ញុំអាចចេញរកអាចបានចេញរកបន្តិចបន្តួចជាមួយជីដូនហ្នឹងម៉ង។

ក៖​ បាទបង!

ខ៖ ចា៎លំបាកជាងគេគ្មានអីទីពឹងជាងគេហ្នឹងគឺគា្មនដីគ្មានធ្លីគ្មានមុខរបររក។

ក៖ អូ៎...!

ខ៖ ដើរតែកាប់កំប្លោកហ្នឹងលក់តែម៉ង។

ក៖ អូ៎បញ្ហាលំបាករបស់យើង?

ខ៖ ហ្នឹងហើយ!

ក៖ ណេះបង?

ខ៖ ហ្នឹងហើយ!

ក៖ អូ៎...!

ខ៖ តែដីតែធ្លីក៏គា្មនបានគ្មានដីគ្មានធ្លីធ្វើទេ។

ក៖ អូ៎!

ខ៖​ គ្មានដីគ្មានធ្លីធ្វើមួយគ្រាប់ទេ។

ក៖ ចុះនៅពេលដែរបងមានគ្រួសារបងចាប់ផ្ដើមលំបាកដដែររឺមួយក៏យើងចាប់ផ្ដើមធូរស្រួលហើយបង?

ខ៖ ពិបាកដដែរតាំងចាប់មានគ្រួសារមកពិបាកដដែរហ្នឹងពិបាកជាងកាលយើងនៅជាមួយជីដូនទៀតព្រោះអីយើងគ្មានដីគ្មានធ្លីមួយផ្នែកខាងម្ដាយក៏អត់ខាងប្ដីក៏អត់ខាងយើងក៏អត់ដែរ។

ក៖ អូ៎បាទបង!

ខ៖ យើងរស់នេះយើងដោយសារចាប់ដៃគា្នទទេណេះ។

ក៖ បាទបង!

ខ៖ ចាប់ដៃគា្នកសាងជីវិតដោយខ្លួនឯងទេ។

ក៖ បាទ!

ខ៖ ខាងម៉ែក្មេកក៏អត់ខាងខ្ញុំក៏អត់ដែរគា្មនស្អីចែកកូនបន្តិចទេចាប់ដៃគា្នរកស៊ីទេ។

ក៖ អូ៎បាទបង!

ខ៖​ គ្មានកេរ្តិ៍ចែកកូនចែកចៅទេ។

ក៖ ចឹងមានន័យថាឥឡូវយើងនៅតែជីវភាពបច្ចុប្បន្នយើងនៅតែៗស្រួលនៅឡើយទេណេះ?

ខ៖ អត់ទាន់ស្រួលទេឥលូវនៅតែពិបាកដូចពីមុន។

ក៖ អូ៎...!

ខ៖ ចា៎!

ក៖ ប៉ុន្តែប្ដីរបស់បងនៅតែផ្ញើរលុយកូនរបស់បងនៅតែផ្ញើរលុយមក?

ខ៖ ហ្នឹងហើយផ្ញើរបានតិចតួចៗគ្រាន់ផ្គត់ផ្គង់យើងមិន។

ក៖ ទប់គា្នណេះបង?

ខ៖ ហ្នឹងហើយបានទប់ៗគា្នតិចៗចាយ។

ក៖ ហើយហ្នឹងបងជួយខ្លះទៀតទៅ?

ខ៖ ហ្នឹងហើយកាលពេលណានៅយើងឈឺយើងស្កាត់អីហ្នឹងណាស់។

ក៖ បាទ!

ខ៖ ចា៎!

ក៖ រួចចុះកូនរបស់បងកូនបន្ទាប់ទៀត?

ខ៖ កូនបន្ទាប់ទៀតនៅរើសអេតចាយជាមួយខ្ញុំ។

ក៖ ទាំងបីនាក់ហ្នឹង...?

ខ៖ ហ្នឹងហើយ!

ក៖ អូ៎!

ខ៖ បានមួយទៅជួយធ្វើការពីរប្ដីហ្នឹងនៅរើសអេតចាយជាមួយម្ដាយហ្នឹង។

ក៖ អូ៎!

ខ៖ ចា៎ព្រោះយើងគ្មានមុខជំនាញអីរកហ្នឹងគេ។

ក៖ បាទបង!

ខ៖ កូនមុនរៀនដល់ពេលយូរៗទៅយើងពិបាកពិបាករឿងលុយរឿងកាក់អោយវារៀនណាមួយយើងទប់វាមិនជាប់ផងហើយកូនក៏វាដាច់ថាអើឈប់រៀនហើយអាច្បងហាស។

ក៖ បាទ!

ខ៖ ឈប់រៀនខ្ញុំជួយរកម៉ាក់ឯងវាទៅស៊ីឈ្នួលទៅលើកសំរាមអោយគេមួយថ្ងៃតែពីរម៉ឺនចឹងទៅចឹងក្នុងមួយថ្ងៃពីរម៉ឺលើកសំរាមស៊ីនទ្រីហ្នឹងហាស។

ក៖ បាទ!

ខ៖ មួយថ្ងៃបានពីរម៉ឺនដល់ពេលយូរៗទៅវាឃើញក្រុមគ្រួសារវេទនាពេកវាក៏ដាច់ចិត្តទៅធ្វើណុងទៅធ្វើណុងទៅដល់ពេលហើយប្អូនៗហ្នឹងក៏វាឃើញវេទនាក៏វាឈប់ដែរទៅឈប់អស់ទៅ។

ក៖ ឈប់រៀនទៅ...?

ខ៖ ចា៎ឈប់រៀនមកជួយរកម្ដាយ។

ក៖ អូ៎ចុះបងគិតថានេះជាការលំបាករបស់បងដែរបងមានណេះបងណេះ?

ខ៖ ចា៎!

ក៖ ប៉ុន្តែចឹងបងអត់ទាន់មានភាពសប្បាយអីនៅឡើយទេ?

ខ៖ នៅទេនៅការពិបាកនៅឡើយទេរាល់ថ្ងៃនេះ។

ក៖ អូ៎ចុះបង...?

ខ៖ ឃើញគេមានបានចង់មានបានហ្នឹងគេតែឯងគ្មានលុយគ្មានកាក់ចឹងហាសដូចគេដូចឯង។

ក៖ បាទបងចុះបងគិតថាកាលពីក្មេងបងធ្លាប់មានគោលបំណងថាធំឡើងបងចង់ធ្វើអីមួយទេបង?

ខ៖ កាលពីក្មេងខ្ញុំមានគោលបំណងថាបើខ្ញុំបានធំឡើងបានរៀនជ្រៅជ្រះខ្ញុំធ្វើការអោយបានធំដុំរកស៊ីចិញ្ចឹមជីដូនវិញដល់ពេលឥឡូវអាគោលបំណងក៏វាមិនមានអាប៉ងអីក៏គ្មានឥឡូវ។

ក៖ បាទបងបាទចុះបើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗរបស់បងវិញបងគិតថាបងចង់ផ្ដែផ្ដាំអីទៅពួកគាត់ដែរ?

ខ៖ ខ្ញុំចង់ផ្ដែផ្ដាំថាកូនៗជំនាន់ក្រោយខំប្រឹងរៀនសូត្រអោយបានចំនេះវិជ្ជាដឹកនាំអនាគត់ទៅមុខទៀតកុំងងឹតល្ងង់កុំល្ងង់ខ្លៅដូចពួកខ្ញុំពួកខ្ញុំគ្មានអីវាល្ងង់ខ្លៅហើយឥឡូវហ្នឹងព្រោះកូនជំនាន់ក្រោយខិតខំរៀនសូត្រអោយបានចំនេះវិជ្ជាដោយខ្លួនឯង។

ក៖ បាទបងចឹងចុះបើសិនជាបងចង់អោយពួកគាត់ជៀសវៀងវិញបងគិតថាចង់អោយពួកគាត់ជៀសវៀងពីអំពើអីខ្លះទៅ?

ខ៖ អោយគាត់ចៀសវៀងអំពើគ្រឿងញៀន។

ក៖ បាទ!

ខ៖ អបាយមុខផ្សេងៗអោយជៀសអោផយផុតទៅ។

ក៖ អូ៎ប៉ុន្តែកូនរបស់បងអត់អីទេល្អទេណេះបងណេះ?

ខ៖ អត់អីទេកូនខ្ញុំ។

ក៖ អូ៎!

ខ៖ តែវាឥឡូវវាមិនអីតែខ្លាចទៅមុខទៅវាមិនដឹងថាម៉េចដែរ។

ក៖ ដោយសារតែឥឡូវពួកគាត់នៅក្មេងៗណេះបង?

ខ៖ ចា៎នៅក្មេងៗទៅតទៅមុខទៅបើវាមិនដឹងថាម៉េច។

ក៖ អូ៎..!

ខ៖ ខ្ញុំវាមិនអាចថាបានដែរព្រោះក្មេងៗឥឡូវវាពិបាកណាស់។

ក៖ បាទបងបាទ..!

ខ៖ ចា៎!

ក៖ ចឹងមានអីផ្សេងដែរបងចង់ផ្ដែផ្ដាំផ្សេងពីហ្នឹងទៀតទេបង?

ខ៖ ដូចគ្មានស្អីទេ។

ក៖ អត់មានទេណេះបងណេះ?

ខ៖ ចា៎!

ក៖ ចឹងប្រហែលចុងក្រោយខ្ញុំអរគុណច្រើនបងដែរបងបានអោយពិភាក្សាជាមួយខ្ញុំទាក់ទងពីប្រវត្តិរបស់បងហើយខ្ញុំហ្នឹងដាក់ការសម្ភាសទាំងអស់នេះទៅក្នុងវេបសាយរបស់សាលាដើម្បីតំកល់ទុកអោយបងហ្នឹងកូនចៅបងបានស្ដាប់ហ្នឹងដឹងចឹងហាសបង?

ខ៖ ចា៎!

ក៖ បាទអរគុណច្រើនបង។